**ORDENANZA FISCAL Nº 7, REGULADORA DA TAXA POR LICENCIAS DE AUTOTAXI E DEMÁIS VEHÍCULOS DE ALUGUER**

**Artigo 1. Fundamento e réxime**

En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases do Réxime Local, e de conformidade co disposto nos artigos 15 a 19 da Lei 39/1988, de 28 de decembro, reguladora das Facendas Locais, este Concello establece a Taxa por licencias de autotaxi e demáis vehículos de aluguer, que se rexirá pola presente Ordenanza Fiscal, atendendo ó previsto no artigo 58 da citada Lei 39/1988.

**Artigo 2. Feito impoñible**

Constitúen o feito impoñible desta taxa, a prestación dos servicios e a realización de actividades que, en relación coas licencias de autotaxis e demás vehículos de aluguer, a que se refiere o Regulamento aprobado polo Real Decreto 763/1979, de 16 de marzo, sinálanse a continuación:

a) Concesión e expedición de licencias.

b) Autorización para sustitución dos vehículos afectados ás licencias, ben sea este cambio de tipo voluntario ou por imposición legal.

c) Autorización para transmisión de licencias, cando proceda o seu outorgamento, con arranxo á lexislación vixente.

**Artigo 3. Devengo**

Devengarase a taxa, e nace a obriga de contribuir, na data que este Concello conceda e expida a correspondente licencia, ou autorice a súa transmisión ou a sustitución do vehículo.

**Artigo 4. Suxeitos pasivos**

Están obrigados ó pago de taxa, en concepto de suxeitos pasivos contribuíntes, as persoas físicas e xurídicas e as entidades, a que se refire o artigo 33 da Lei Xeral Tributaria, a favor das que se otorgue a concesión da licencia ou se autorice a transmisión da mesma ou o titular da licencia que sustitúa o vehículo.

**Artigo 4. Responsables**

1. Responderán solidariamente das obrigas tributarias do suxeito pasivo, as persoas físicas e xurídicas a que se refiran os artigos 38.1 e 39 da lei Xeral Tributaria.

2. Serán responsables subsidiarios, os administradores das sociedades e os síndicos, interventores ou liquidadores de quiebras, concursos, sociedades e entidades en xeral, nos supostos e có alcance que sinala o artigo 40 da Lei Xeral Tributaria.

**Artigo 5. Base impoñible e liquidable**

A base impoñible estará constituída pola clase ou natureza da licencia, dereito ou servicio solicitado en base ó disposto no artigo 2, o que determinará a aplicación dalgunha das cotas tributarias que se establezan no artigo seguinte.

**Artigo 6. Cota tributaria**

A cota tributaria se determinará por unha cantidade fixa sinalada segundo a natureza do servicio ou actividade, dacordo ca seguinte tarifa:

Epígrafe primeiro.- Concesión e expedición de licencia.

a) Licencias da clase A ............................................ 300 €

b) Licencias da clase B ............................................ 300 €

c) Licencias da clase C ............................................ 300 €

Epígrafe segundo.- Autorización para transmisión de licencias.

a) Transmisión “inter vivos”

1.de licencias de clase A .......................................... 72 €

2. de licencias de clase B . ....................................... 72 €

3. de licencias de clase C ......................................... 72 €

b) Transmisión “mortis causa”

1. A primeira transmisión de licencia de calquera clase a favor de herdeiros forzosos……..72 €

2.Ulteriores transmisións das referidas licencias ... 72 €

Epígrafe terceira.- Substitución de vehículos.

a) De licencias de clase A ........................................ 60 €

b) De licencias de clase B ........................................ 60 €

c) De licencias de clase C ........................................ 60 €

Epígrafe cuarto.- Revisión de vehículos.

a) Revisión anual ordinaria .................................... 15 €

b) Revisión anual extraordinaria. ........... ............... 15 €

Epígrafe quinto.- Dilixenciamento de libros-rexistro

Empresas titulares de licencias obrigadas e esto .. 15 €

**Artigo 7. Declaración de ingreso**

1. A relación das actividades e a prestación dos servicios suxeitos a esta taxa, levaranse a cabo a instancia de parte.

2. Tódalas cotas serán obxecto de liquidación para ingreso directo, unha vez concedidas as licencias e autorizacións de que se trate e realizados os servicios solicitados, procedendo os contribuíntes o seu pago no prazo establecido polo Reglamento Xeral de Recadación.

**Artigo 8. Exencións, reduccións e demais beneficios legalmente aplicables**

De conformidade co disposto no artigo 9 da Lei 39/88 de 28 de decembro, non se recoñece beneficio tributario algún, salvo os que sexan consecuencia do establecido en Tratados ou Acordos Internacionais, ou os expresamente previstos en normas con rango de Lei.

**Artigo 9. Infraccións e sancións**

En tódolo relativo á calificación de infraccións tributarias, así como das sancións que ás mesmas correspondan, en cada caso, estarase ó disposto nos artigos 77 e seguintes da Lei Xeral Tributaria.

**Disposición final**

A presente Ordenanza fiscal foi aprobada polo Pleno da Corporación en sesión celebrada o día 26 de Novembro de 1999, sendo de aplicación a partir do 1º de Xaneiro de 2000, permanecendo en vigor ata a súa modificación ou derogación expresa.